CELEX: 32017R1276
Language: bg
Date: 2017-07-14 00:00:00
Title: Регламент за изпълнение (ЕС) 2017/1276 на Комисията от 14 юли 2017 година за одобряване на пероцетна киселина, получена от тетраацетилетиледиамин и натриев перкарбонат, като съществуващо активно вещество за употреба в биоциди от продуктови типове 2, 3 и 4 (Текст от значение за ЕИП. )

15.7.2017   
            
            
               BG
            
            
               Официален вестник на Европейския съюз
            
            
               L 184/24
            
         РЕГЛАМЕНТ ЗА ИЗПЪЛНЕНИЕ (ЕС) 2017/1276 НА КОМИСИЯТА
   от 14 юли 2017 година
   за одобряване на пероцетна киселина, получена от тетраацетилетиледиамин и натриев перкарбонат, като съществуващо активно вещество за употреба в биоциди от продуктови типове 2, 3 и 4
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:
   
               (1)
            
            
               С Делегиран регламент (ЕС) № 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък включва пероцетна киселина, получена от тетраацетилетилендиамин и натриев перкарбонат.
            
         
               (2)
            
            
               На пероцетната киселина, получена от тетраацетилетилендиамин и натриев перкарбонат, беше направена оценка в съответствие с член 16, параграф 2 от Директива 98/8/ЕО на Европейския парламент и на Съвета (3) за употреба в продукти от продуктов тип 2 — дезинфектанти за частни цели и и за целите на общественото здраве и други биоциди, продуктов тип 3 — биоциди, използвани за целите на ветеринарната хигиена, и продуктов тип 4 — дезинфектанти с област на употреба, свързана с храни и фуражи, определени в приложение V към посочената директива и отговарящи съответно на продуктови типове 2, 3 и 4, определени в приложение V към Регламент (ЕС) № 528/2012.
            
         
               (3)
            
            
               За оценяващ компетентен орган беше определена Финландия и на 16 януари 2013 г. тя представи докладите за оценката заедно със своите препоръки.
            
         
               (4)
            
            
               В съответствие с член 7, параграф 2 от Делегиран регламент (ЕС) № 1062/2014 на 13 декември 2016 г. Комитетът по биоцидите изготви становищата на Европейската агенция по химикали, като взе предвид заключенията на оценяващия компетентен орган.
            
         
               (5)
            
            
               Съгласно тези становища може да се очаква, че биоцидите от продуктови типове 2, 3 и 4, съдържащи пероцетна киселина, получена от тетраацетилетилендиамин и натриев перкарбонат, отговарят на изискванията на член 5 от Директива 98/8/ЕО, ако са спазени определени спецификации и условия, свързани с тяхната употреба.
            
         
               (6)
            
            
               Поради това е целесъобразно пероцетната киселина, получена от тетраацетилетилендиамин и натриев перкарбонат, да бъде одобрена за употреба в биоциди от продуктови типове 2, 3 и 4 при спазване на определени спецификации и условия.
            
         
               (7)
            
            
               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   Пероцетната киселина, получена от тетраацетилетиледиамин и натриев перкарбонат, се одобрява като активно вещество за употреба в биоциди от продуктови типове 2, 3 и 4 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 юли 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).
   
      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Дата на изтичане на одобрението
               
               
                  Продуктов тип
               
               
                  Специални условия
               
            
                  Пероцетна киселина, получена от тетраацетилетилендиамин и натриев перкарбонат
               
               
                  Наименование по IUPAC:
                  Пероксиетанова киселина
                  Номер на ЕО: 201-186-8
                  CAS №: 79-21-0
                  Прекурсори:
                  
                               
                           
                           
                              Наименование по IUPAC: N,N′-етан-1,2-диилбис(N-ацетилацетамид)
                              Номер на ЕО: 234-123-8
                              CAS №: 10543-57-4
                           
                        
                               
                           
                           
                              Наименование по IUPAC: Натриев перкарбонат
                              Номер на ЕО: 239-707-6
                              CAS №: 15630-89-4
                           
                        
               
                  Спецификацията за пероцетна киселина, получена in situ, се основава на прекурсорите тетраацетилетилендиамин и натриев перкарбонат.
                  Минималната степен на чистота на тетраацетилетилендиамин е 99,0 %, а тази на натриевия перкарбонат е 85,1 %
               
               
                  1 януари 2019 г.
               
               
                  31 декември 2028 г.
               
               
                  2
               
               
                  Разрешенията за биоциди се издават, ако са изпълнени следните условия:
                  
                              1)
                           
                           
                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхваната от заявление за издаване на разрешение, но неразгледана в оценката на риска на активното вещество на равнището на Съюза.
                           
                        
                              2)
                           
                           
                              Предвид установените рискове за оценените видове употреба, в оценката на продукта трябва да се обърне особено внимание на:
                              
                                          а)
                                       
                                       
                                          промишлените и професионалните ползватели;
                                       
                                    
                                          б)
                                       
                                       
                                          повърхностните води за продукти, използвани за дезинфекция на пране в затворена перална машина в домакинствата.
                                       
                                    
                        
            
                  3
               
               
                  Разрешенията за биоциди се издават, ако са изпълнени следните условия:
                  
                              1)
                           
                           
                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.
                           
                        
                              2)
                           
                           
                              Предвид установените рискове за оценените видове употреба, в оценката на продукта трябва да се обърне особено внимание на промишлените и професионалните ползватели.
                           
                        
            
                  4
               
               
                  Разрешенията за биоциди се издават, ако са изпълнени следните условия:
                  
                              1)
                           
                           
                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.
                           
                        
                              2)
                           
                           
                              Предвид установените рискове за оценените видове употреба, в оценката на продукта трябва да се обърне особено внимание на промишлените и професионалните ползватели.
                           
                        
            
         (1)  Посочената в тази графа чистота е минималната степен на чистота на оцененото активно вещество. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.